**CIVIL IFJÚSÁGI KÖR KŐBÁNYÁÉRT EGYESÜLET**

**1108 Budapest, Mádi u. 173.**

**Tel.: 261-2594; 06-70-389-0327 Fax: 433-5084**

**e-mail: laszlo.edenyi@gmail.com; web: www.cikkegyesület.hu**

**Tisztelt Igazgató Asszony/Úr!**

Ezúton tájékoztatom, hogy a CIKK Egyesület a Kőbányai Önkormányzat, valamint a Kőbányai Helytörténeti Gyűjtemény támogatásával a 2014/2015-ös tanévben **„Polgár a helyi demokráciában”** címmel társadalomismereti-helyismereti versenyt szervez a kőbányai általános iskolák 6.- 7.-8.osztályos tanulói számára.

Versenyünk immár tizenegyedik alkalommal kerül lebonyolításra.

**A verseny célja:** a tanulók állampolgári ismereteinek szélesítése; a kőbányai hagyományok, emlékek megismertetése; az iskolai emberismeret-társadalomismeret oktatás segítése; a tanulók közéleti érdeklődésének felkeltése; a demokratikus értékrend közvetítése;

**A verseny fővédnöke:** Kovács Róbert polgármester

**A verseny lebonyolítása:** A verseny kétfordulós rendszerben kerül lebonyolításra. Az első fordulóban a négyfős csapatok írásbeli tesztet oldanak meg iskolájukban helyismereti és társadalomismereti kérdésekből. A teszt megírására 120 perc áll rendelkezésre. A második fordulóba továbbjutott csapatoknak a Helytörténeti Gyűjtemény által készített feladatot kell elvégeznie. A második fordulóban, amely egyben a verseny döntője a csapatok írásbeli és szóbeli (vita, nyilvános beszéd) feladatokat oldanak meg, illetve a Helytörténeti Gyűjtemény által adott előzetes feladat kerül kiértékelésre.

**Jelentkezés a versenyre:** A versenyen az általános iskola 6.-7.-8. évfolyamába járó tanulók négyfős csapatai indulhatnak. A levelünkben mellékelt jelentkezési lapot február 27-ig kell beküldeni a CIKK Egyesület címére (1108 Budapest Mádi u. 173.) A borítékra ne felejtsék el ráírni, hogy „Polgár a helyi demokráciában”.

Egy iskolából több csapat is indulhat, a jelentkezési lap fénymásolható.

**Felkészülés a versenyre:**

A Kőbányai Hírek 2014-2015-ös kiadott számai

A Kőbányai Helytörténeti Gyűjtemény látványtárának anyagai (Halom utca 37/B)

A [www.kobanya.hu](http://www.kobanya.hu) honlapon megtalálható anyagok

A [www.kobanya.lap.hu](http://www.kobanya.lap.hu) honlapról elérhető információk (Tartalom, Művelődés, Oktatás, Kőbányáról, Politika, Sajtó, Lakás építés, Sport, Sör, Kőbánya mozi címek alatt)

A Kőbánya történetéről megjelent könyvek közül:

Ungváry Jenő: Üdvözlet Kőbányáról

Kőbányai utcák, utak, terek, parkok története Bp.1985

Dr. Szalai György: Kőbánya története Bp.1970

Dausz Gyula: Kőbánya múltja és jelene

Jubileumi évkönyv: Sörről híres Kőbánya 1854-2004

Kőbányai Kalendárium

Az említett könyvek megtekinthetők a Helytörténeti Gyűjteményben és a Pataky Művelődési Központ Könyvtárában is.

**Jutalmazás :** A második fordulóba jutott csapatok oklevelet kapnak és könyvjutalomban részesülnek. A döntőbe jutott csapatok és felkészítő tanáraik egy ingyenes egynapos kiránduláson vesznek részt, az első helyezett csapat tagjai, és a felkészítő tanár pedig kétnapos belföldi kiránduláson vesz részt.

A versenyről további információkat a [www.cikkegyesulet.hu](http://www.cikkegyesulet.hu) honlapon és a 06-70-389-03-27 telefonszámon nyújtunk:

Tisztelettel:

Edényi László

CIKK Egyesület, elnök

Budapest, 2015 február 11.